Selv om han ikke er i slekt med den tidligere verdensmesteren Tigran Petrosian, er navnelikheten ingen ren tilfeldighet. I Armenia er etternavnet Petrosian ikke uvanlig, men at også fornavnet er sammenfallende skyldes at hans sjakkinteresserte far bevisst ønsket å oppkalle ham etter det armenske sjakkidolet, verdensmester Tigran (som for øvrig døde én måned før Tigran L. ble født).